বন্ধ ঘরের ভিতরে তিন জনের মৃত্যু ও আরও তিন জনের অচেতন হয়ে পড়ার ঘটনার রহস্য ২৪ ঘণ্টা পরেও কাটল না। তবে অসুস্থ ওই তিন পড়শির চিকিৎসা করাতে অর্থ সংগ্রহে নেমে পড়েছেন বাসিন্দারা। পুরুলিয়া শহরের ৬ নম্বর ওয়ার্ডের বিবিরবাঁধ পাড়া এলাকার বাসিন্দাদের একটাই প্রার্থনা— রথু গোপের দুই সন্তান ও জামাই মারা গিয়েছে। তাঁদের ফিরিয়ে আনা যাবে না। কিন্তু, রথু, তাঁর স্ত্রী ও বড় মেয়েকে আমরা যে ভাবেই হোক সুস্থ করে ফিরিয়ে আনতে চাই।’’